b'\n_START_ARTICLE_\nStuxnet\n_START_SECTION_\nNa\xc4\x8din delovanja\n_START_PARAGRAPH_\nPOSTOPEK: 1) OKU\xc5\xbdBA: Stuxnet vstopi v sistem prek USB klju\xc4\x8da z namenom oku\xc5\xbebe vseh operacijskih sistemov Microsoft Windows. Z digitalnim potrdilom, za katerega se zdi, da prihaja iz zanesljivega podjetja, ima \xc4\x8drv mo\xc5\xbenost, da se na tak na\xc4\x8din izogne avtomatski detekciji. 2) ISKANJE: Stuxnet nato preveri ali je neka naprava del njegovega cilja \xe2\x80\x93 industrijskega nadzornega sistema Siemens. Tak\xc5\xa1ni sistemi so razporejeni v Iranu in z njimi Iran bogati z jedrskim gorivom. 3)POSODOBITEV: \xc4\x8ce sistem na katerega stuxnet pride ni njegov cilj, stuxnet ne stori ni\xc4\x8desar. V primeru da pride v pravi sistem, posku\xc5\xa1a dostopati do interneta in prenesti novej\xc5\xa1e razli\xc4\x8dice nase. 4) KOMPROMIS: \xc4\x8crv nato ogro\xc5\xbea krmilnike ciljnega sistema, ki izkori\xc5\xa1\xc4\x8dajo ranljivosti programske opreme, ki niso bile ugotovljene s strani varnostnih strokovanjakov. 5) NADZOR: Na za\xc4\x8detku, stuxnet vohuni o poslovanju ciljnega sistema. Potem podatke, ki jih je pridobil, uporabi tako, da prevzame nadzor nad centrifugami/objekti in tako poskrbi za neuspeh sistemov. 6) GOLJUFANJE IN UNI\xc4\x8cENJE: Stuxnet poskrbi tudi za to, da sistem daje napa\xc4\x8dne informacije zunanjim kontrolorjem in tako ti ne vedo, kaj gre narobe, dokler ni prepozno, da bi lahko kakor koli popravili stvar.\n_START_SECTION_\nStorilec in \xc5\xbertve\n_START_PARAGRAPH_\nRa\xc4\x8dunalni\xc5\xa1ki \xc4\x8drv Stuxnet se je pojavil kot prvo digitalno oro\xc5\xbeje, ki je zapustilo digitalni svet, z namenom uni\xc4\x8denja opreme, ki opravlja ra\xc4\x8dunalnik. Pojavljal se je v obliki posodabljanja ra\xc4\x8dunalnika. Prvi, ki je odkril virus, je bil in\xc5\xbeenir, ki je delal v jedrskem obratu Natanz. Prvi oku\xc5\xbeeni ra\xc4\x8dunalnik je bil prenosni ra\xc4\x8dunalnik, ki ga je kontrolni in\xc5\xbeenir za sisteme priklju\xc4\x8dil na oku\xc5\xbeen ra\xc4\x8dunalnik. Prenosni ra\xc4\x8dunalnik se je tako oku\xc5\xbeil in osvobodil zlonamerni program, ki se je kasneje povezal z internetom. Tako se je ra\xc4\x8dunalni\xc5\xa1ki \xc4\x8drv za\xc4\x8del \xc5\xa1iriti na vse ra\xc4\x8dunalnike, ki so se povezali s tem internetom._NEWLINE_Za izumitelja ra\xc4\x8dunalni\xc5\xa1kega \xc4\x8drva so bili osumljeni Ameri\xc4\x8dani in Izraelci, ki bi naj naredili Stuxnet namerno, da bi \xc5\xa1kodovali jedrskemu obratu Natanz v Iranu._NEWLINE_Druga \xc5\xbertev Stuxneta bi naj tudi bila Severna Koreja. Napad je bil zelo podoben kot v Iranu, saj imata oba jedrska obrata podoben progam ter tehnologijo. Vendar je bila sabota\xc5\xbea neuspe\xc5\xa1na saj je imela Severna Koreja vi\xc5\xa1jo stopnjo varovanja tajnosti in neodvisnosti._NEWLINE_Najpogostej\xc5\xa1e \xc5\xbertve Stuxneta so energetski proizvodi, kot so jedrski obrati, naftni obrati ipd.\n_START_SECTION_\nZna\xc4\x8dilnosti\n_START_PARAGRAPH_\nTo je bil eden najbolj celovitih kibernetskih napadov. Stuxnet ni pokvaril samo procesor, skril je svoje\xc2\xa0\xc2\xbbdelo\xc2\xab\xc2\xa0od upravljavcev. Zelo dolgo \xc4\x8dasa, iranski in\xc5\xbeenirji niso niti sumili da gre za kibernetski napad. Poleg tega pa do takrat \xc4\x8drvi in virusi niso imeli vpliva na strojno opremo ampak vpliv na ra\xc4\x8dunalnik. Prej\xc5\xa1nji kibernetski napadi so ostalo v digitalnem svetu, ter po navadi vklju\xc4\x8dujejo tatvine, motnje ali manipulacije informacij. Stuxnet je vse to naredil, vendar je povzro\xc4\x8dil nekaj novega, fizi\xc4\x8dne posledice. Ranljivosti so povzro\xc4\x8dene z avtomatizacijo in digitalizacijo industrijskih nadzornih sistemov. \xc4\x8clove\xc5\xa1ki dejavniki so prav tako pomembni kakor tehni\xc4\x8dni dejavniki. Stuxnet je najverjetneje vstopil v najbolj ob\xc4\x8dutljiv Natanzov objekt takrat, ko je iranski in\xc5\xbeenir povezal svoj ra\xc4\x8dunalnik z nadzornim sistemom._NEWLINE__NEWLINE_Glavni vir neuspeha v Natanzu so bili \xc4\x8dlove\xc5\xa1ki dejavniki. Zakaj je pri\xc5\xa1lo do tega? Iranski operaterji in in\xc5\xbeenirji so bili slabo seznanjeni s kibernetskim ozave\xc5\xa1\xc4\x8danjem o varnosti. Velika verjetnost je tudi, da je oseba, na katere ra\xc4\x8dunalnik je pri\xc5\xa1el Stuxnet bila povezana z napadalci.'